**Atbildes uz jautājumiem** par 1.1.1.1. pasākuma “Praktiskas ievirzes pētījumi” 3.atlases kārtu

Tekstā izmantotie saīsinājumi:

MK noteikumi Nr. 34 – Ministru kabineta 2016.gada 12.janvāra noteikumi Nr.34 „Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.1. pasākuma "Praktiskas ievirzes pētījumi" īstenošanas noteikumi”

1.1.1.1. pasākums – Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.1. pasākuma "Praktiskas ievirzes pētījumi"

Saturs

[1. Vispārīgi jautājumi 2](#_Toc20918679)

[2. Ar saimniecisku darbību nesaistīta projekta nosacījumi 7](#_Toc20918681)

[3. Ar saimniecisku darbību saistīta projekta nosacījumi 9](#_Toc20918683)

[4. Vērtēšana 11](#_Toc20918685)

[5. Attiecināmās izmaksas 12](#_Toc20918687)

[6. Projekta iesnieguma aizpildīšana 14](#_Toc20918689)

[7. Projekta iesnieguma pielikumi 15](#_Toc20918691)

[8. Personāls 17](#_Toc20918693)

[9. Jaunie zinātnieki 19](#_Toc20918694)

|  |  |  |
| --- | --- | --- |
| **Jautājumi** | | **Atbildes** |
| Vispārīgi jautājumi | | |
| 02.10.2019. | | |
|  | Ja projektu plāno īstenot partneri - 1 komersants un 2 zinātniskās institūcijas, vai iespējams šāds kopējā finansējuma dalījums - komersantam un projekta iesniedzējam 40% finansējuma, bet 3.partnerim 20% finansējums? | *Jā, šāda veida dalījums ir iespējams, minētajā gadījumā t.sk. nodrošinot MK noteikumu 23.6.apakšpunkta prasības – katra sadarbības partnera projekta daļas izmaksām jāveido vismaz 20% no projekta kopējām izmaksām.* |
|  | Vai "jaunais zinātnieks" un "jaunais pētnieks" tiek lietoti kā sinonīmi? | *Jēdzieni “jaunais zinātnieks” un “jauns pētnieks” netiek lietoti kā sinonīmi. Jaunā zinātnieka definīcija ir sniegta MK noteikumu 2.10. apakšpunktā - jaunais zinātnieks – fiziska persona, kura veic zinātnisko darbību un kura Zinātniskās darbības likumā noteiktajā kārtībā doktora zinātnisko kvalifikāciju ieguvusi pēdējo 10 gadu laikā. Savukārt jauna pētnieka vietas definīcija ir 2.10.1 apakšpunktā:*  *2.10. 1 jaunu pētnieku skaits atbalstītajās vienībās – tāda pētniecības projekta ietvaros piesaistītā zinātniskā personāla vai zinātnes tehniskā personāla skaits pilna laika ekvivalenta izteiksmē (turpmāk – PLE):*  *2.10. 11. kas tieši iesaistīts pētniecības īstenošanā;*  *2.10. 12. pēc kura piesaistes institūcijā:*  *2.10. 12.1. izveido jaunu zinātniskā personāla vai zinātnes tehniskā personāla (turpmāk – jauns pētnieks) amata vietu;*  *2.10. 12.2. palielinās kopējais pētniecībā nodarbināto personu skaits;* |
|  | No kurienes tiek ņemti nozaru vidējie citēšanas indeksi? | Informācija par 1) oriģināliem zinātniskiem rakstiem, kas publicēti žurnālos vai konferenču rakstu krājumos, kuru citēšanas indekss sasniedz vismaz 50 procentus no nozares vidējā citēšanas indeksa, un 2) principiem nozaru vidējo citēšanas indeksu noteikšanai pieejama tīmekļa vietnēs:  <https://www.cfla.gov.lv/userfiles/files/1111_50%25_citejamibas_indeksa_noteiksana_WoS.pdf>  <https://www.cfla.gov.lv/userfiles/files/1111_scopus_IF.PDF>. |
|  | Kas ir efektīva sadarbība? | *Atbilstoši Komisijas Regulas Nr. 651/2014 2.panta 90.punktam,“efektīva sadarbība” ir sadarbība starp vismaz divām neatkarīgām pusēm, lai apmainītos ar zināšanām vai tehnoloģiju vai sasniegtu kopīgu mērķi, pamatojoties uz darba dalīšanu, un iesaistītās puses kopīgi nosaka sadarbības projekta tvērumu, dod ieguldījumu tā īstenošanā un dala projekta riskus un rezultātus.*  *Ar saimniecisku darbību saistītu projektu gadījumā ņem vērā Komisijas Regulas Nr. 651/2014 625. panta 6. punkta „bi” apakšpunkta nosacījumus: rūpniecisko pētījumu un eksperimentālās izstrādes atbalsta intensitāti var palielināt līdz atbalsta maksimālajai intensitātei 80 % apmērā no attiecināmajām izmaksām par 15 procentpunktiem, ja projekts paredz efektīvu sadarbību:*  *–starp uzņēmumiem, no kuriem vismaz viens ir MVU, vai projektu īsteno vismaz divās dalībvalstīs vai dalībvalstī un EEZ līguma līgumslēdzējā pusē, un neviens atsevišķs uzņēmums nesedz vairāk kā 70 % no attiecināmajām izmaksām, vai*  *–starp uzņēmumu un vienu vai vairākām pētniecības un zināšanu izplatīšanas organizācijām, kuras sedz vismaz 10 % no attiecināmajām izmaksām un ir tiesīgas publicēt savu pētījumu rezultātus.* |
|  | Ņemot vērā, ka projekta iesniedzamie dokumenti daļēji ir jāiesniedz arī angļu valodā, kāpēc nav pieejams vispārējs projekta apraksts angļu valodā, ko varētu piedāvāt ārzemju partneriem? | *Ņemot vērā, ka projekta iesniedzējs var būt tikai Latvijas Republikā zinātnisko institūciju reģistrā reģistrēts zinātniskais institūts (publiska aģentūra, atvasināta publiska persona, privāto tiesību juridiska persona), augstskola vai privāto tiesību juridiska persona, kā arī Latvijas Republikas Komercreģistrā reģistrēts komersants, kā arī to, ka projektu atlase un īstenošana notiek Latvijā un projekta iesniegums primāri iesniedzams latviešu valodā (ar atsevišķu dokumentu tulkojumu angļu valodā), tad pasākuma dokumentācija pieejama valsts valodā - latviešu valodā.*  *Plānots, ka pirms projektu iesniegumu iesniegšanas termiņa beigām angļu valodā būs pieejami pasākumu regulējošie Ministru kabineta noteikumi aktuālajā redakcijā un kvalitātes kritēriju piemērošanas metodika. Minētie dokumenti šobrīd tiek tulkoti, tāpēc, ja nepieciešams, varat iepazīties ar 2.atlases kārtas ietvaros sagatavotajiem tulkojumiem (ņemot vērā, ka tajos nav iestrādāti 3.kārtas precizējumi) -* [*https://cfla.gov.lv/lv/es-fondi-2014-2020/izsludinatas-atlases/1-1-1-1-k-2*](https://cfla.gov.lv/lv/es-fondi-2014-2020/izsludinatas-atlases/1-1-1-1-k-2) *(dokumenti pieejami pie palīgmateriāliem).* |
|  | Kur ir publicēts iepriekšējo kārtu atbalstīto projektu saraksts? | *Minētie saraksti ir pieejami CFLA mājaslapā pie atbilstošo pasākuma kārtu atlases sadaļām* [*https://cfla.gov.lv/lv/es-fondi-2014-2020/izsludinatas-atlases/1-1-1-1-k-2*](https://cfla.gov.lv/lv/es-fondi-2014-2020/izsludinatas-atlases/1-1-1-1-k-2) *un* [*https://cfla.gov.lv/lv/es-fondi-2014-2020/izsludinatas-atlases/1-1-1-1-k-1*](https://cfla.gov.lv/lv/es-fondi-2014-2020/izsludinatas-atlases/1-1-1-1-k-1) *sarakstā “Apstiprinātie projektu iesniegumi”.* |
|  | Vai tiks sniegts CFLA mājas lapā esošā palīgmateriāla “Latvijas Viedās specializācijas stratēģijas izaugsmes prioritātes un to skaidrojumi” tulkojums angliski? | *Minētā palīgmateriāla tulkojums angļu valodā pieejams CFLA mājaslapā pie palīgmateriāliem* [*https://cfla.gov.lv/lv/es-fondi-2014-2020/izsludinatas-atlases/1-1-1-1-k-3*](https://cfla.gov.lv/lv/es-fondi-2014-2020/izsludinatas-atlases/1-1-1-1-k-3) *.* |
|  | Vai uzņēmējs, kā saimnieciskā projekta iesniedzējs, var būt arī kā partneris citā nesaimnieciskā projektā? | *Attiecībā uz iesniedzamo projektu skaitu vai skaitu, cik projektos iespējams piedalīties kā partnerim,, MK noteikumi ierobežojumus nenosaka. Atbalsta apmēra ierobežojums ir tikai viena projekta iesnieguma ietvaros (30 000 – 600 0000 eur ERAF finansējuma 1 projektā). Komersants kā projekta iesniedzējs var iesniegt vairākus projektus un citos projektos piedalīties kā sadarbības partneris, tikai iesakām izvērtēt projekta iesniedzēja kapacitāti minētos projektus īstenot gadījumā, ja tie tiks apstiprināti. Projektu apstiprināšanas gadījumā tiks pievērsta papildus uzmanība, lai īstenošanas posmā nenotiek darbību un personāla dubulta finansēšana no vairāku projektu līdzekļiem, nepārklājas darbības, personāla noslodzes ir atbilstošas un summāri atbilst Darba likumā noteiktajām normām. Turklāt, jāņem vērā, ka atbilstoši Finanšu ministrijas vadlīnijām attiecināmo un neattiecināmo izmaksu noteikšanai 2014.-2020.gada plānošanas periodā, izmaksas par virsstundām nav attiecināmas no projekta līdzekļiem.* |
|  | Vai start-up uzņēmums šajā programmā var būt kā sadarbības partneris? | *Start-up uzņēmums var būt sadarbības partneris projekta īstenošanai, bet jāņem vērā, ka atbilstoši MK noteikumu.6.apakšpunkta prasībām, katra sadarbības partnera projekta daļas izmaksām jāveido vismaz 20% no projekta kopējām izmaksām, līdz ar to uzņēmumam būs t.sk. nepieciešams nodrošināt līdzfinansējumu atbilstošā apmērā. Papildus vēršam uzmanību, ka sadarbības partneris nedrīkst atbilst grūtībās nonākuša uzņēmuma statusam un tam nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro.* |
|  | Vai uz projekta iesniegšanas brīdi jau ir jābūt kādam noteiktam TGL (TRL) vai arī tas var būt, piem., 1? | *Sākotnējais minimālais TGL (TRL) nav noteikts, tas atkarīgs no konkrētā pētījuma un tā ietvaros plānotajām darbībām.* |
|  | Ja projekta laikā ir solīta rezultātu komercializācija, bet dažādu apsvērumu dēļ to neizdodas īstenot (neizdodas atrast licenciātu), kādas būs sankcijas projektam? | *Rādītāju neizpildes gadījumā (konkrētajā gadījumā – iznākuma rādītājs “Jaunu produktu un tehnoloģiju skaits, kas komercializējamas un kuru izstrādei sniegts atbalsts projektu ietvaros” un specifiskais iznākuma rādītājs „Intelektuālā īpašuma licences līgumi ”) tiek konkrēti skatīti iemesli un finansējuma saņēmēja skaidrojumi par rādītāja neizpildes iemesliem. Jāņem vērā, ka iznākuma rādītājs “Jaunu produktu un tehnoloģiju skaits, kas komercializējamas un kuru izstrādei sniegts atbalsts projektu ietvaros” MK noteikumos noteikts kā viens no pasākuma uzraudzības rādītājiem, kā arī to, ka Eiropas Komisijas ekspertu datubāzē atlasītie eksperti (turpmāk – EK eksperti) izvērtējot projekta iesniegumu ir izvērtējuši norādītās sasniedzamās vērtības un tās ņemtas vērtā, piešķirot punktu skaitu kvalitātes kritērijos. Atbilstoši MK noteikumu 64.punktam, EK eksperti veic arī projektu vidusposma un gala rezultātu zinātniskās kvalitātes izvērtējumu. Līdz ar to rādītāja neizpildes gadījumā var tikt piemērota finanšu korekcija, , kas atkarīga t.sk. no kopējā plānoto un sasniegto rezultātu skaita.* |
|  | Vai tehnoloģiju tiesību komercializācija projekta sadarbības partnerim komersantam ir obligāta prasība pēcuzraudzības periodā? | *Ieguldījums rādītājā “Jaunu produktu un tehnoloģiju skaits, kas komercializējamas un kuru izstrādei sniegts atbalsts projektu ietvaros” un no tā izrietoša komercializācija nav obligāts nosacījums, tai pat laikā jāņem vērā, ka*  *1) minēto aspektu – vai plānota rezultātu komercializācija (projekta vai pēcuzraudzības laikā) – un to esamību/neesamību saturiski atbilstoši projekta būtībai 3.2. kvalitātes kritērijā vērtēs EK eksperti.*  *2) MK noteikumu 2.11.1 apakšpunkta nosacījumi, paredz, ka atbilstība iznākuma rādītāja „Jaunu produktu un tehnoloģiju skaits, kas ir komercializējamas un kuru izstrādei sniegts atbalsts projektu ietvaros” definīcijai tostarp nodrošināma izpildot šādus nosacījumus: piecu gadu laikā pēc pēdējā maksājuma veikšanas nodrošināma projekta rezultātu ilgtspēja, sniedzot ieguldījumu inovācijas sistēmas attīstībā atbilstoši vismaz vienam no šiem ieguldījumu veidiem:*   * + *aizsargā tehnoloģiju tiesības, kas saistītas ar prototipu;*   + *slēdz intelektuālā īpašuma licences līgumu;*   + *pilnveido projekta ietvaros izstrādāto prototipu, lai to ieviestu ražošanā vai pakalpojumu sniegšanā.* |
|  | Vai kā projekta pieteicēja sadarbības partneris var būt: a) ārpus Latvijas, bet ES teritorijā reģistrēts komersants; b) ārpus Latvijas un ārpus ES (trešajā valstī) reģistrēts komersants? Vai šajā gadījumā šāda partnera līdzdalība dos iespēju palielināt projekta intensitāti par 15% (nepārsniedzot 80%)? | *Attiecībā uz sadarbības partnera izcelsmes valsti – atbilstoši MK noteikumu formulējumam, sadarbības partneris ārpus Latvijas tiek definēts kā ārvalstu sadarbības partneris, t.i. netiek noteikts ierobežojums attiecībā uz ES vai EEZ valstīm.*  *Savukārt, runājot par atbalsta intensitātes palielināšanu, Jums ir 2 varianti kā nodrošināt atbilstību Komisijas Regulas Nr. 651/2014 prasībām (pieņemot, ka plānota sadarbība starp vietējo komersantu un tikai 1 partneri ārvalstīs):*   * 1. *Nodrošināt atbilstību 25.panta 6.punkta b) i) pirmajam ievilkumam - projekts paredz efektīvu sadarbību starp uzņēmumiem, no kuriem vismaz viens ir MVU (mazais/mikro vai vidējais uzņēmums), vai projektu īsteno vismaz divās dalībvalstīs vai dalībvalstī un EEZ līguma līgumslēdzējā pusē, un neviens atsevišķs uzņēmums nesedz vairāk kā 70 % no attiecināmajām izmaksām.*   *Attiecīgi nepieciešams nodrošināt, ka neviena no pusēm nesedz vairāk kā 70% no projekta izmaksām (tai pat laikā ievērojot, ka sadarbības partneris, atbilstoši MK noteikumu prasībām sedz vismaz 20% no projekta kopējām izmaksām!) un nodrošināt vienu no diviem nosacījumiem:*  *- projektu īsteno vismaz divās dalībvalstīs vai dalībvalstī un EEZ līguma līgumslēdzējā pusē – šeit Regula partneri ierobežo kā ES vai EEZ ietvaros esošu komersantu (ja vēlaties saņemt efektīvas sadarbības bonusu). Vai arī,*  *- viena no pusēm ir MVU.*   * 1. *Nodrošināt atbilstību 25.panta 6.punkta b) ii) apakšpunktam - projekta rezultātus plaši izplata konferencēs, publikācijās, brīvi pieejamās krātuvēs vai ar bezmaksas vai atvērtā pirmkoda programmatūras palīdzību (sadarbības partneri piesaistīt nav nepieciešams).* |
| **14.10.2019.** | | |
|  | Vai tas ir pieļaujams, ka zinātniskajos rakstos, kas tapuši par ERAF līdzfinansējumu, piedalās arī papildu pētnieki, kas nav tiešā veidā saistīti ar projektu, t.i., nav no partneru organizācijām, nav minēti pie cilvēkresursiem? | *Jā, tas ir pieļaujams. Svarīgākais - lai vismaz 1 raksta autors ir no projekta darbiniekiem, kā viņa institūcija ir norādīta projekta finansējuma saņēmējs un rakstā ir atsauce uz konkrēto projektu.* |
|  | Jautājums par projekta vidusposmu. Vai var plānot projekta vidusposmu pēc 2 gadiem (nevis pēc 1,5 gada), ja tam ir loģisks pamatojums? | *Projekta vidusposma brīdi norādāt saturiskā ziņā, nevis tikai laika ziņā. Ja 3 gadus ilgam projektam no darbību viedokļa vidusposms ir pēc 2 gadiem, to droši tā varat plānot.* |
|  | Radies jautājums par jaunradītajām darba vietām.  Lasot projekta vērtēšanas kritēriju piemērošanas metodiku, nav skaidrs, cik lielā apjomā ir jānodrošina jaunradītās darba vietas? Vai tam ir kādi aprēķini, kas to pamato? Vai jaunradītā darba vieta projekta laikā var būt ne mazāka kā 0,3 PLE (nevis 0,5)? Un vai pēc projekta ir jānodrošina kā obligāta prasība, ka šī darba vieta tiek saglabāta vēl vismaz 5 gadus ar slodzi 0,5 PLE? | *Attiecībā uz jaunu darba vietu izveidi - nav nosacījumu par konkrētu apjomu, kādā tās ir jānodrošina.*  *Otrajā atlases kārtā projekta iesniegums varēja saņemt papildus punktus, ja plānoja izveidot un saglabāt pēcuzraudzībā jaunas amata vietas uz vismaz 0,5PLE slodzi.*  *Ar saimniecisku darbību nesaistītiem projektiem MK noteikumi nosaka, ka īstenošanas personāla slodze var būt ne mazāka kā 0,3PLE vidēji projekta īstenošanas laikā, lai šai personai tiešo attiecināmo izmaksu ietvaros varētu plānot atlīdzības izmaksas, neatkarīgi no tā, vai tā ir jauna amata vieta vai nē. Tas, vai jauno amata vietu saglabā (un uz kādu slodzi) vai nesaglabā, ir iesniedzēja izvēle.*  *Šajā kārtā papildus punkti tiek piešķirti par jauno zinātnieku, kam tiek pilnveidotas kompetences, piesaisti. Ja vēlaties saņemt papildus punktus, jaunajam/-iem zinātniekam/-iem jānodrošina slodze vismaz 0,5PLE projekta īstenošanas un pēcuzraudzības (5 gadi) laikā un jānodrošina kompetenču pilnveide (atbilstoši kritēriju piemērošanas metodikā pie kritērija Nr.3.4.2. definētajiem veidiem).* |
|  | Vai sadarbības līgums var tikt slēgts starp divām pētniecības institūcijām? Nav atrodama strikta definīcija, ka sadarbības projektam ir jābūt starp pētniecības institūciju un komersantu. Un vai paliek spēkā 20% finansējums no sadarbības partnera puses (ja tā ir pētniecības institūcija)? | *Sadarbības līgums var tikt slēgts starp divām pētniecības organizācijām, kas var īstenot gan ar saimniecisko darbību nesaistītu projektu (atbilstoši pasākumu regulējošo Ministru kabineta noteikumu 21.2.apakšpunktam), gan ar saimniecisko darbību saistītu projektu (MK noteikumu 22.3.apakšpunkts).*  *Arī šādas sadarbības gadījumā nepieciešams nodrošināt atbilstību MK noteikumu 23.6.apakšpunktam - katra sadarbības partnera projekta daļas izmaksas veido vismaz 20% no projekta kopējām izmaksām.* |
|  | Kā notiek finansiālā līdzdalība projektā, kad partnerim vajadzēs iesniegt savu finansiālo daļu projektā? Tas būs redzams finanšu plānos, kur ir noteikti maksājuma termiņi, vai partneris maksā, kad būs maksājuma pieprasījums no projekta izstrādātāja? | *Finanšu plūsma projektā veidojas no finansējuma saņēmēja (projekta iesniedzēja) izdevumiem, kas radušies projektā, un sadarbības partnera izdevumiem, kas radušies projektā. Izdevumi katram no iepriekšminētajiem rodas brīdī, kad tiek īstenotas projektā plānotas darbības jeb aktivitātes un tiek maksātas darba algas pētniecības personālam vai apmaksātas iegādes. Līdz ar to līdzfinansējums gan finansējuma saņēmējam, gan sadarbības partnerim ir jāieskaita projekta bankas kontos pakāpeniski.*  *Maksājuma pieprasījumus (atskaites, lai saņemtu projekta finansējumu) CFLA sniedz tikai finansējuma saņēmējs, tai pievienojot arī sadarbības partnera izdevumus kopā ar izdevumus pamatojošiem dokumentiem. CFLA, pēc maksājuma pieprasījuma izskatīšanas, veic tā apmaksu uz finansējuma saņēmēja bankas kontu. Savstarpējos norēķinus savā starpā veic atbilstoši noslēgtajam sadarbības līgumam.* |
| Ar saimniecisku darbību nesaistīta projekta nosacījumi | | |
| 02.10.2019. | | |
|  | Vai pētniecības organizācija var īstenot nesaimnieciskas darbības projektu individuāli bez sadarbības partnera? | *Pētniecības organizācija var īstenot projektu individuāli, sadarbības partnera piesaiste nav obligāts nosacījums. Tai pat laikā vēršam uzmanību, ka par sadarbības partnera – komersanta piesaisti un tai atbilstošā nacionālā privātā līdzfinansējuma piesaisti, iespējams saņemt papildus punktus vērtēšanas kritērijā Nr.3.4.1., kas var būt svarīgi projektu rindošanas procesā pēc saņemtajiem vērtējumiem kvalitātes kritērijos.* |
|  | Ja projektā iesaista pēdējā gada studentu uz gadu, bet nākamā gadā iesaista jau citu studentu, vai PLE skaitīs amatam vai katram cilvēkam, lai nodrošinātu 0,3PLE vidēji? | *PLE aprēķins atkarīgs no tā, vai plānotas 2 amata vietas - pa vienam katram no minētajiem studējošajiem, vai arī jau sākotnēji plānota 1 amata vieta ar slodzi 0,3PLE vidēji visā projekta īstenošanas periodā. PLE tiek skatīts katrai amata vietai, kas norādīta projekta iesniegumā.*  *Vēršam uzmanību, ka projekta iesniegumā uz iesniegšanas brīdi nepieciešams norādīt amata vietas, to skaitu un tām atbilstošo plānoto noslodzi projekta īstenošanas laikā, nevis konkrētu personu vārdus un uzvārdus (vienīgā persona, par ko šāda informācija ir jāsniedz obligāti ir projekta zinātniskais vadītājs).* |
|  | Par nesaimniecisku projektu starp 2 partneriem (pētniecības organizācija un komersants) – lūdzu sniegt piemērus, kādas izmaksas ir attiecināmas komersantam? Piemēram, tehnikas noma? | *Ar saimniecisko darbību nesaistītu projektu ietvaros attiecināmās izmaksas ir definētas MK noteikumu 43. un 49.punktā:*   * + *Atlīdzība zinātniskajam darbiniekam, ciktāl tas ir nodarbināts projektā (ja tiek izpildīti noteikumu 43.1.apakšpunktā definētie nosacījumi);*   + *Pētniecībā iesaistītā zinātniskā darbinieka komandējumu un darba braucienu izmaksas, kas saistītas ar projekta ietvaros īstenojamo pētniecību, t.sk. ar sasniegto rezultātu publiskošanu;*   + *Pētniecības infrastruktūras izmaksas, ciktāl to izmanto pētniecībā (atbilstošo 43.3.apakšpunktā noteiktajam);*   + *Ārpakalpojuma izmaksas (pētniecības un pētniecības nodrošināšanas izmaksas), ja ārpakalpojuma iepirkumu veic atbilstoši iepirkuma procedūru regulējošajiem normatīvajiem aktiem un kopējās ārpakalpojumu izmaksas nepārsniedz 25% no projekta kopējām attiecināmajām izmaksām;*   + *MK noteikumu 24.1.apakšpunktā minēto zinātnisko rakstu publicēšanas izmaksas;*   + *Tehnoloģiju tiesību aizsardzības izmaksas.* |
|  | Vai ar saimniecisko darbību nesaistītā projektā tā vadošam partnerim var būt mazākā projekta daļa nekā komercpartnera daļa? | *Projekta iesniedzējs – pētniecības organizācija ir atbildīga par visa ar saimniecisku darbību nesaistīta projekta īstenošanu un plānoto rezultātu sasniegšanu[[1]](#footnote-1). Lai nodrošinātu projekta iesniedzējam izvirzīto pienākumu izpildi, vienlaikus saglabājot projekta darbību ne-saimniecisko raksturu, pētniecības organizācijas projekta daļai jābūt dominējošai no kopējām projekta attiecināmajām izmaksām.* |
|  | Vai nesaimnieciska projekta sadarbības partnera ieguldījums var būt materiāls? | *Jā, bet jāņem vērā, ka ieguldījums natūrā ir tikai daļa no sadarbības partnera projekta daļas īstenošanai nepieciešamā nacionālā finansējuma. Atbilstoši MK noteikumu 30.1.2.apakšpunktam, ar saimniecisku darbību nesaistīta projekta ietvaros nacionālo finansējumu iespējams daļēji nodrošināt no ieguldījumiem natūrā (t.sk. materiāls ieguldījums) – ieguldījumam natūrā nepārsniedzot 5% no projekta kopējām attiecināmajām izmaksām.*  *5% ierobežojums attiecināms uz kopējo ieguldījumu natūrā (nevis atsevišķi tikai projekta iesniedzējam vai sadarbības partnerim) – tas nevar pārsniegt 5% no projekta kopējām attiecināmajām izmaksām.* |
|  | Vai tehnoloģijas tiesību aizsardzība ir obligāts nosacījums, kas paredzams projektā un vai tas dod papildus vērtēšanas punktus? | *Tehnoloģiju tiesību aizsardzība nav obligāts nosacījums, tai pat laikā jāņem vērā, ka projekta rezultātus un plānoto ilgtspēju izvērtēs EK eksperti, piešķirot punktus kvalitātes kritērijos, izvērtējot plānoto rezultātu atbilstību projekta saturam un gatavības līmenim. Ja projektā ir plānota prototipa izveide, bet nav plānota tālāka tiesību aizsardzība, EK ekspertam var rasties jautājums par projekta sociālekonomisko lietderību – protams, ņemot vērā pētījumu jomas un projektu individuālo specifiku.* |
|  | Ja projekts tiek īstenots sadarbībā ar komersantu, un rezultātā tiek iegūta jauna pieeja, piemēram, medicīnā, vai šāds projekts var būt nesaimniecisks? | *Jā, šāds projekts var būt nesaimniecisks, ja tehnoloģija – risinājums tiek tālāk izmantota sabiedrības interesēs, nevis tikai konkrēta komersanta interesēs. Tai pat laikā nepieciešams nodrošināt projekta darbību atbilstību MK noteikumu 2.4.apakšpunktā sniegtajai definīcijai darbībām, kam nav saimniecisks raksturs un kuru izpausmes viedi ir t.sk.:*   * + *neatkarīga pētniecība un izstrāde, lai iegūtu vairāk zināšanu un labāku izpratni, tostarp kopīga pētniecība un izstrāde, pētniecības organizācijai iesaistoties efektīvā sadarbībā;*   + *pētniecības rezultātu izplatīšana bez ekskluzivitātes un diskriminēšanas, tai skaitā izmantojot mācīšanu, brīvas piekļuves datubāzes, atklātas publikācijas vai atklātā pirmkoda programmatūru;*   + *zināšanu un tehnoloģiju pārneses darbības, ja:*   + *zināšanu un tehnoloģiju pārneses darbības veic pētniecības organizācijas nodaļa vai pētniecības organizācijas meitas uzņēmums (tāda komercsabiedrība, kurā mātes uzņēmuma līdzdalības daļa pārsniedz 50 procentu vai kurā mātes uzņēmumam ir balsu vairākums un kura atbilst šo noteikumu 2.18. apakšpunktā minētajai pētniecības organizācijas definīcijai), pētniecības organizācija kopīgi ar citām pētniecības organizācijām vai pētniecības organizācija ar trešajām pusēm, atklātā konkursā slēdzot līgumus par noteiktiem pakalpojumiem;*   + *visa peļņa no šādas darbības tiek atkal ieguldīta pētniecības organizācijas pamatdarbībās.* |
|  | Kā nesaimnieciskā projektā (PO + K) nodalīt fundamentālo un rūpniecisko (20:80) sadaļu? Kā to norādīt budžetā, kā pierādīt, kā tiks pārbaudīts? | *Projekta iesniegumam pievienojamajā projekta budžeta kopsavilkumā redzams (un KP VIS sistēmā ir nodalīts) – katrai izmaksu pozīcijai ir veidotas pētniecības veidam (fundamentāls, rūpniecisks, eksperimentāls) nodalītas apakšpozīcijas, ļaujot dalīt izmaksas pielikumā.*  *Projekta iesnieguma 1.5. punktā „Projekta darbības un sasniedzamie rezultāti” laukā „Projekta darbību apraksts” raksturo konkrētai pētniecības kategorijai atbilstošās pētniecības darbības, ievērojot Komisijas Regulas Nr. 651/2014 2. panta 84., 85 un, 86. punkta nosacījumus.* |
|  | Realizējot nesaimniecisku projektu pētniecības institūcijai sadarbībā ar privātu partneri - kādi ir privātā partnera ieguvumi vai priekšrocības? | *Komersantam piedaloties projektu pieteikumu konkursā individuāli būs nepieciešams iesniegt ar saimniecisko darbību saistītu projekta iesniegumu, kur, atkarībā no komersanta veida (mikro/mazais, vidējais, lielais) un pētniecības kategorijas publiskā finansējuma intensitāte ir robežās no 25% (eksperimentālā izstrāde) līdz 80%, savukārt, iesniedzot ar saimniecisko darbību nesaistītu projektu, ko iesniedz pētniecības organizācija, sadarbībā ar komersantu, publiskā finansējuma intensitāte ir fiksēta un tā ir 92,5% un katra projekta īstenošanā iesaistītā puse, tai skaitā komersants, iegūst ekonomiskās priekšrocības un tiesības uz rezultātiem, kas izriet no konkrētā partnera projekta daļas ietvaros veiktajām darbībām.* |
|  | Definējiet, lūdzu, izmaksu veidus, kas attiecas uz nesaimnieciska projekta fundamentālo pētījumu daļu. | *Izmaksu pozīcijas, ko iespējams plānot projekta ietvaros aicinu skatīt projekta iesnieguma veidlapas aizpildīšanas metodikā, kur tās ir definētas, saskaņā ar MK noteikumu 43. un 49.punktā norādīto informāciju par ar saimniecisko darbību nesaistīta projekta attiecināmajām izmaksām. No saturiskā viedokļa nodalīt, kāda veida izmaksas būs nepieciešamas fundamentālajam pētījumam, korekti spēs projekta iesniedzējs kā jomas speciālists. Projekta budžetā nav norādīta neviena izmaksu pozīcija, kuru nedrīkstētu plānot fundamentālās projekta daļas ietvaros.* |
| Ar saimniecisku darbību saistīta projekta nosacījumi | | |
| 02.10.2019. | | |
|  | Kādā veidā uzņēmuma darbinieku skaita un tā vidējā atalgojuma pamatojums būtu jāsniedz, ja konsorcijā ir ārvalstu partneris? | *Ja jautājums attiecas uz MVU kategorijas noteikšanu - uzņēmuma darbinieku skaita un tā vidējā atalgojuma pamatojums ir jāsniedz, ja komersanta sagatavotajā deklarācijā par atbilstību mazā (sīkā) vai vidējā uzņēmuma kategorijai (turpmāk - MVU deklarācija) norādītais darbinieku skaits atšķiras no gada pārskatā norādītā darbinieku skaita. Atšķirības var rasties, ja projekta iesniedzējs komersanta kategorijas noteikšanai MVU deklarācijā darbinieku skaitu aprēķinājis  gada darba vienībā (pilna laika ekvivalents).*  *1.1.1.1.pasākuma 3.kārtas atlases nolikumā nav definēti konkrēti dokumenti, kā ārvalstu uzņēmums apliecina gada darba vienībās izteikto darbinieku skaitu un kā norāda atšķirības no gada pārskatos sniegtā informācijas par darbinieku skaitu. Tādā gadījumā jāiesniedz pieejamie dokumenti, kas pamato faktisko strādājošo skaitu, to noslodzes un pārrēķinu, kas ļauj izsekot gada pārskata datu un MVU deklarācijā norādīto datu saistībai.* |
|  | Ar saimniecisku darbību saistītiem projektiem ERAF atbalsta intensitāte ir atkarīga no pētījuma veida un komersantu veida – līdz 80%. Kāds papildu publiskais finansējums nāks no valsts? | *Ar saimniecisko darbību saistīta projekta gadījumā visu publisko finansējumu veido ERAF finansējums, pārējo projekta īstenošanai nepieciešamo nacionālā finansējuma daļu projektā jānodrošina projekta iesniedzējam un sadarbības partnerim, ja attiecināms.* |
|  | Kādas prasības ir komersanta saimnieciskās darbības rādītājiem? | *Pasākuma noteiktu prasību komersanta saimnieciskās darbības rādītājiem (lielākās/mazākās vērtības) nav, bet jāņem vērā, ka piesaistīts uzņēmums nevar atbilst grūtības nonākuša uzņēmuma statusam, kā arī ar saimniecisko darbību saistīta projekta gadījumā atbilstoši uzņēmuma datiem – darbinieku skaits un apgrozījums vai kopsavilkuma bilance - tiek korekti noteikts uzņēmuma veids – mikro/mazais, vidējais vai lielais uzņēmums.* |
|  | Ja uzņēmums Latvijā ir meitas uzņēmums starptautiskam uzņēmumam - vai nosakot uzņēmuma izmēru tiek skatīts viss koncerns vai tikai Latvijas uzņēmuma raksturlielumi? | *Uzņēmuma atbilstību mazā, vidējā, lielā uzņēmuma kategoriju nosaka, ņemot vērā visus projekta iesniedzēja saistītos un partneruzņēmumus, t.sk., tos, kas atrodas ārvalstīs. Detalizētāka informācija par to informatīvajā materiālā:* [*https://www.cfla.gov.lv/userfiles/files/MVU\_un\_GNU\_noteiksana.pdf*](https://www.cfla.gov.lv/userfiles/files/MVU_un_GNU_noteiksana.pdf) |
|  | Vai komersantiem ir būtiska iepriekšēja zinātniskās pētniecības pieredze, vai būtiskāka ir projekta īstenošanai piesaistītās komandas zinātniskā pētniecības ekselence? | *Primāri nozīmīga ir komandas zinātniskās pētniecības ekselence. Lai pamatotu projekta komandas zinātnisko kapacitāti gadījumā, ja komersantam iekšēji nav pētnieciskās struktūrvienības, aicinām piesaistīt un plānot sadarbību ar zinātnisko institūciju/pētniecības organizāciju.* |
|  | Vai saimnieciskā projektā var attiecināt komandējuma izdevumus, lai ievāktu in situ (lauka) datus ārpus ES robežām? | *Jā, komandējumu izmaksas šādai, ar projekta ietvaros īstenojamo pētniecību tieši saistītai darbībai ir attiecināmas. Tai pat laikā, plānojot komandējumu, nepieciešams izvērtēt tā ģeogrāfisko mērķi, ņemot vērā, ka projekta līdzekļu izlietojumam jābūt ekonomiski pamatotam un balstītam uz lietderības un efektivitātes principiem.* |
|  | Ja saimnieciskā projekta iesniedzējs ir uzņēmējs, un projekta realizācijas gaitā tas ir radījis un nostiprinājis intelektuālo īpašumu, kā ar to drīkst rīkoties? | *Komersants ir brīvs izvēlēties, kā rīkoties ar nostiprināto intelektuālo īpašumu, to paturēt vai nodot tālāk. Tai pat laikā jāņem vērā MK N 34 37. un 38.punkta nosacījumus:projekta ievaros izstrādātais prototips nav izmantojams ienākumu gūšanai, prototipu cita projekta ietvaros izmanto turpmākos pētījumos un pilnveidot/testēt/validēt Tikai pēc prototipa pilnveides iespējams veikt tehnoloģiskas un industriālas darbības (TGL 8 un 9), lai prototipu ieviestu ražošanā vai pakalpojumu sniegšanā.* |
| **14.10.2019.** | | |
|  | Vai PLE tabulā jāiekļauj uzņēmuma grāmatvedis, kurš veiks grāmatveža pienākumus attiecībā uz projekta īstenošanu (sadaļā – zinātni apkalpojošais personāls)? Vai arī grāmatveža darba algu izmaksu (proporcionāli) var attiecināt uz projekta attiecināmajām izmaksām? Tas pats arī attiecas uz darbinieku, kurš veiks projekta administratīvos pienākumus. | *PLE tabulā (PI veidlapas 7.pielikums) nepieciešams ietvert projekta saturisko īstenošanas personālu, grāmatvedi un projekta vadītāju tur nav nepieciešams norādīts. Atbilstošā apmērā proporcionāli darba apjomam projektā varat plānot abu minēto amata vietu atlīdzības izmaksas projekta budžetā. Tās saturiski būtu jānorāda izmaksu pozīcijas Nr.13.2. “Papildu izmaksas (ar saimniecisko darbību saistītam projektam)” apakšpozīcijās.* |
|  | Vai līgumpētījuma gadījumā arī projekta iesniedzējs var projektā paredzēt aktivitātes un izmaksas savām aktivitātēm (un saņemt tām ES finansējumu), ko veic ar saviem resursiem (personāls, materiāli)? Ja var, tad vai ir noteikti kādi ierobežojumi tiem? | *Līgumpētījuma gadījumā arī projekta iesniedzējs var plānot un veikt savas aktivitātes, atbilstoši MK noteikumu 22.2.apakšpunktam – tādā gadījumā līgumpētījums ir tikai projekta daļa, nevis viss projekts. Nē, šajā kārtā procentuālu ierobežojumu attiecībā uz līgumpētījuma apmēru nav. No cita veida ierobežojumiem ir tikai loģiski izrietošās prasības – izmaksas jāplāno atbalstāmajām darbībām un atbilstoši attiecināmo izmaksu pozīcijām.*  *Vēršu uzmanību, ka līgumpētījuma gadījumā projekta iesniegumam jāpievieno līguma par līgumpētījuma izpildi apliecināta kopija (MK noteikumu 25.16.apakšpunkts).* |
| Vērtēšana | | |
| 02.10.2019. | | |
|  | Ekspertu vērtējums var būt subjektīvs, bet eksperta subjektīvais viedoklis nepārsver esošo likumdošanu. Ko plānots darīt, ja eksperts vērtē, ignorējot vērtēšanas norādījumus? | *Ja EK eksperta vērtējums ir neatbilstošs spēkā esošajai likumdošanai un eksperts ignorē vērtēšanas norādījumus, CFLA var lauzt līgumu ar ekspertu un tā vietā piesaistīt citu atbilstošu ekspertu projekta iesnieguma atkārtotai izvērtēšanai.* |
|  | Kā plānots novērst potenciālas ekspertu kļūdas vērtējumos? | *EK ekspertu vērtējumi pēc saņemšanas tiek pārskatīti. Gadījumā, ja vērtējumā tiek konstatētas tehniskas kļūdas vai acīmredzamas nepilnības un neprecizitātes, EK eksperts tiek lūgts pārskatīt, precizēt un papildināt vērtējumu. Pārskatot vērtējumus, netiek apstrīdēts eksperta zinātniskais viedoklis un/vai piešķirtais punktu skaits – vērtējums ir EK eksperta kā jomas speciālista slēdziens.* |
|  | Kādēļ šāda veida projektiem tiek vērtēšanā izmantoti EK eksperti? | *Ņemot vērā, ka nepieciešams nodrošināt pilnvērtīgu, kvalitatīvu projektu iesniegumu zinātniskās kvalitātes izvērtējumu, nepieciešams piesaistīt nozares speciālistus. Tā kā atlases ietvaros tiek iesniegts liels skaits projektu iesniegumu no dažādām institūcijām, Latvijas zinātnes un pētniecības aprindu ietvaros speciālistu atlase ir ļoti sarežģīta, pat neiespējama, lai nodrošinātu interešu konfliktu neesamību un objektīvu vērtējumu sagatavošanu. Lai nodrošinātu zinātnisko ekselenci un izvairītos no interešu konfliktiem, projektu iesniegumu kvalitātes vērtēšanai tiek piesaistīti ārējie eksperti no Eiropas Komisijas datu bāzes ekspertiem ar pieredzi nozarē un projektu iesniegumu vērtēšanā.* |
|  | Vai ekspertu atlasē tiks ņemts vērā eksperta h indekss, lai tas nebūtu mazāks kā projekta vadītājam? | *Primāri EK eksperti tiek atlasīti ar h-indeksu vienādu vai lielāku kā projekta zinātniskajam vadītājam. Atsevišķos izņēmuma gadījumos – ļoti specifiski starpnozaru projekti – var tikt piesaistīti EK eksperti ar zemāku h-indeksu, bet šādi gadījumi ir ļoti reti un par vadošo ekspertu konsolidētā vērtējuma sagatavošanai tiek nozīmēts EK eksperts ar augstākiem kvantitatīvajiem datiem/pieredzi jomā (parasti ar vienādu vai lielāku h-indeksu kā projekta zinātniskajam vadītājam.* |
|  | Cik stundas ir plānotas ekspertam projekta izvērtēšanai? | *Ja EK ekspertam vērtēšanai piešķirts viens projekta iesniegums, ekspertiem vidēji tiek dotas divas nedēļas, lai iepazītos ar dokumentiem un sagatavotu individuālo izvērtējumu. Gadījumā, ja viens EK eksperts vērtē vairākus projektus, tiek dots ilgāks termiņš, izvērtējot projektu iesniegumu apjomu un pielikumu skaitu. Pēc EK eksperta lūguma vērtēšanas termiņš var tikt pagarināts, lai nodrošinātu kvalitatīva vērtējuma sagatavošanu.* |
|  | Kas ir galvenie ekspertu iebildumi par pētniecības metodoloģijas sadaļu? | *Galvenie iebildumi apkopotā formā pieejami tālāk saitē norādītajā prezentācijā (19.slaids), kas tika demonstrēta 13.09.2019. informatīvajā seminārā -* [*https://cfla.gov.lv/userfiles/files/4\_CFLA\_sem\_1111\_3k\_13092019.pdf*](https://cfla.gov.lv/userfiles/files/4_CFLA_sem_1111_3k_13092019.pdf) |
|  | Ja pētījums ir interdisciplinārs (piem. bidisciplinārs), vai eksperti tiks piesaistīti no abām disciplīnām? | *Jā, starpdisciplināru projektu gadījumā eksperti pēc iespējas tiek piesaistīti no projekta iesniegumam atbilstošām atšķirīgām disciplīnām.* |
| Attiecināmās izmaksas | | |
| 02.10.2019. | | |
|  | Vai ir attiecināmi citas ES valsts uzņēmuma sniegtie pakalpojumi? | *Projekta budžeta ietvaros iespējams plānot izmaksas ārpakalpojumiem, ja ārpakalpojumu iepirkumu veic atbilstoši iepirkuma procedūru reglamentējošiem normatīvajiem aktiem:*   * + *pētniecības ārpakalpojuma izmaksas;*   + *pētniecības nodrošināšanas izmaksas (inspicēšanas, testēšanas, sertifikācijas un citas izmaksas, lai nodrošinātu tādus pētījumu datus, kas salīdzināmi ar citās valstīs veiktajiem pētījumiem).*   *Pakalpojuma sniedzējs var būt arī citā, t.sk. ES valstī.*  *Vēršam uzmanību, ka ar saimniecisko darbību nesaistītam projektam kopējās ārpakalpojumu izmaksas nepārsniedz 25 procentus no kopējām projekta attiecināmajām izmaksām.* |
|  | Vai komersanta darbinieku atalgojuma izmaksas ir attiecināmas? | *Jā, projekta ietvaros no tiešajām attiecināmajām izmaksām ir plānojamas izmaksas projekta īstenošanas personālam.* |
|  | Vai kā līdzfinansējums var tikt uzskatīts atsevišķu kompānijas darbinieku (īpašnieku) tieši neapmaksāts darbs projekta ieviešanā? Kā aprēķina tā vērtību? | *Ar saimniecisko darbību saistītu projektu gadījumā ieguldījumi natūrā nav attiecināmi.*  *Ar saimniecisko darbību nesaistītu projektu gadījumā, iespējams plānot līdzfinansējuma ietvaros veikt ieguldījumu natūrā, atbilstoši MK noteikumu 31.punkta nosacījumiem, ņemot vērā Finanšu ministrijas vadlīniju attiecināmo un neattiecināmo izmaksu noteikšanai 2014.-2020.gada plānošanas periodā pielikumu “Metodika par ieguldījumiem natūrā projektu līdzfinansēšanai 2014.-2020.gada plānošanas periodā” (*[*https://www.esfondi.lv/upload/00-vadlinijas/3pielikums\_metodika\_natura\_27022019.pdf*](https://www.esfondi.lv/upload/00-vadlinijas/3pielikums_metodika_natura_27022019.pdf)*). Natūra var būt arī t.sk. projekta iesnieguma ietvaros ar pētniecību saistīts profesionāla rakstura darbs:*   * 1. *kuru veic zinātniskais personāls vai zinātnes tehniskais personāls;*   2. *ja tas netiek veikts laikā, kad atbilstoši noslēgtajam līgumam persona veic ar projektu nesaistītus uzdevumus, un par to projekta ietvaros netiek saņemta atlīdzība;*   3. *kura vērtību nosaka, ņemot vērā pētniecībai patērēto laiku un MK noteikumu 43.1.6. apakšpunktā noteiktās atalgojuma un darba algas aprēķina principus - projektā iesaistītā zinātniskā darbinieka atalgojumu aprēķina atbilstoši katra labuma guvēja atalgojuma politikai un atlīdzības likmēm.* |
|  | Universitātēm ir daudz struktūrvienību (juridiskā persona viena) - vai ir attiecināmi citas struktūrvienības pakalpojumi (piem. analīzes) pilnā apmērā pēc cenrāža? | *Projekta iesniedzējs un īstenotājs var būt juridiskā persona, piem., universitāte, līdz ar to īstenotāja iestādes ietvaros ir iespējams veikt pētnieciskās darbības, tām paredzot atbilstošas izmaksas – piemēram, iekārtu amortizācijas izmaksas par projekta īstenošanā izmantoto laika posmu. Šīs izmaksas nevar tikt definētas kā ārpakalpojuma izmaksas.* |
|  | Kā rīkoties situācijā, kad viens komersants tiek izvēlēts kā sadarbības partneris gan saimnieciskā, gan nesaimnieciskā projektā? Vai ir iespējams, ka abos projektos stundas likmes atšķiras, kaut gan darbinieki strādā pie viena komersanta? | *Likme atkarīga no komersanta darbinieku pienākumiem projektā un tiem atbilstošas atlīdzības pēc komersanta uzņēmuma iekšējās politikas par atlīdzības apmēru. Tas, vai plānots ar saimniecisko darbību saistīts vai nesaistīts projekts, atalgojuma likmi nevar ietekmēt.* |
| Projekta iesnieguma aizpildīšana | | |
| 02.10.2019. | | |
|  | Kā jāaizpilda projekta iesnieguma veidlapa par publikācijām, ja žurnāls, kurā plānots publicēties ir gan Scopus, gan WoS? | *Projekta iesnieguma veidlapas 1.6.1.punktā “Iznākuma rādītāji” ir 3 rādītāji, kas attiecināmi uz publikācijām:*   * + *Zinātnisko rakstu skaits, kuru izstrādei un publicēšanai sniegts atbalsts projekta ietvaros – norāda kopējo unikālo zinātnisko rakstu skaitu;*   + *Oriģināli zinātniskie raksti, kas publicēti žurnālos vai konferenču rakstu krājumos, kuru citēšanas indekss sasniedz vismaz 50 procentus no nozares vidējā citēšanas indeksa – norāda, cik no unikālajiem rakstiem plānoti atbilstoši rādītāja nosaukumā minētajai prasībai;*   + *Oriģināli zinātniskie raksti, kas publicēti Web of Science vai SCOPUS (A vai B) datubāzēs iekļautos žurnālos vai konferenču rakstu krājumos – norāda, cik no unikālajiem rakstiem plānoti atbilstoši rādītāja nosaukumā minētajai prasībai (rakstus Scopus un WoS norāda vienā rādītājā).*   *Papildus aicinām skatīt semināra prezentācijas (*[*https://cfla.gov.lv/userfiles/files/2\_IZM\_seminars\_1111\_3k\_13092019.pdf*](https://cfla.gov.lv/userfiles/files/2_IZM_seminars_1111_3k_13092019.pdf) *) slaidu Nr.16.* |
|  | Zaļais iepirkums - cik noprotams, par tā piemērošanu papildus punkti nebūs un varam to neplānot. Attiecīgi, vai tad pieteikuma 3.4 tabulu tiek atstāta tukša? | *Kritērija par zaļā iepirkuma piemērošanu trešajā atlases kārtā nav un par to papildus punkti netiek piešķirti. Projekta iesnieguma veidlapā tomēr nepieciešams aizpildīt punktus Nr.3.3. un Nr.3.4., ņemot vērā, ka informācija par veiktajiem zaļajiem iepirkumiem ir uzkrājama projekta īstenošanas laikā, t.sk. ņemot vērā MK noteikumu Nr.353 “Prasības zaļajam publiskajam iepirkumam un to piemērošanas kārtība” noteiktās prasības.* |
|  | Kāds ir atļautais zīmju/vārdu (lpp?) skaits projekta iesnieguma veidlapas sadaļās? 1. un 2. kārtā tas bija norādīts pie katras sadaļas. Piemēram “<5000 zīmes>”. | *Sadaļām, kam ir noteikts zīmju ierobežojums, tas joprojām ir norādīts projekta iesnieguma veidlapas aizpildīšanas metodikā un KP VIS sistēmā, aizpildot datu laukus, ir redzams pieejamo zīmju skaits. Vairākām sadaļām, kam pirmajā un otrajā atlases kārtā zīmju skaits tika ierobežots, tas tagad vairs nav noteikts, ļaujos iesniedzējam kvalitatīvi aprakstīt nepieciešamo informāciju (piemēram, pētniecības metodoloģiju projekta iesnieguma 1.3.punktā), neierobežojot to ar noteiktu zīmju skaitu.* |
|  | Kāpēc projekta pieteikums jāsniedz arī latviešu valodā, ja galvenie vērtētāji ir ES eksperti? | *Ņemot vērā, ka projekta iesniedzēji var būt tikai Latvijas Republikā zinātnisko institūciju reģistrā reģistrēts zinātniskais institūts (publiska aģentūra, atvasināta publiska persona, privāto tiesību juridiska persona), augstskola vai privāto tiesību juridiska persona, kā arī Latvijas Republikas Komercreģistrā reģistrēts komersants, kā arī to, ka projektu atlase un īstenošana notiek Latvijā, tad projekta iesniegums primāri iesniedzams latviešu valodā (ar norādīto dokumentu tulkojumu angļu valodā EK ekspertu vērtējuma nodrošināšanai).* |
| **14.10.2019.** | | |
|  | Vai projekta iesnieguma 1.6.tabulas punktā Nr. 6." Jaunu produktu un tehnoloģiju skaits, kas ir komercializējamas un kuru izstrādei sniegts atbalsts projektu ietvaros" un 7."Jauna produkta vai tehnoloģijas prototips (specifiskais iznākuma rādītājs)" var būt norādīts viens un tas pats izveidotais produkts? | *Rādītājā "Jauna produkta vai tehnoloģijas prototips (specifiskais iznākuma rādītājs)" ir norādāms Jūsu minētais prototips. Ja prototipu plānojat komercializēt, tad to norādāt arī rādītājā “Jaunu produktu un tehnoloģiju skaits, kas ir komercializējamas un kuru izstrādei sniegts atbalsts projektu ietvaros”. T.i. – jā, abos rādītājos kā rezultātu varat norādīt vienu un to pašu produktu, jo rādītāji katrs uzskaita dažādus aspektus – pirmajā norādāt, cik vispār prototipu būs, otrajā – cik to tiem tiks komercializēti.* |
|  | Projektā plānota tehniski ekonomiskā priekšizpēte, kas norisināsies pirms līguma noslēgšanas (pozitīva lēmuma gadījumā). Vai projekta īstenošanas laikā (mēnešu skaitā) tiek ieskaitīti arī mēneši, kas tiek veikti pirms līguma noslēgšanas (laika grafikā – P)? | *Projekta īstenošanas ilgumā (2.3.punkts projekta iesnieguma veidlapā) nav jāskaita darbības/laika posms, kas veiktas pirms līguma/vienošanās noslēgšanas.* |
| Projekta iesnieguma pielikumi | | |
| 02.10.2019. | | |
|  | Kas domāts ar līgumpētījuma līguma kopiju, kuru tiek prasīts iesniegt kopā ar projekta veidlapu? Vai šim līgumam jābūt parakstītam līdz projekta iesniegšanai? | *Ja projekta ietvaros tiks īstenots līgumpētījums, uz projekta iesnieguma iesniegšanas brīdi iepirkumam ir jābūt pabeigtam un līguma par līgumpētījuma izpildi apliecinātai kopijai jābūt iesniegtai kopā ar projekta pieteikumu. Tādējādi projekta zinātnisko kvalitāti vērtējošs EK eksperts var pārliecināties par projekta atbilstību 3.3. kvalitātes kritērijam.* |
|  | Atbilstoši sniegtajai informācijai, projekta īstenošanas personāla - darbinieku vārdi nav jānorāda projekta iesnieguma veidlapas 2.1.punktā. Taču projekta iesniegumam tiek pievienoti CV. Vai gadījumā, ja kāds no sākotnēji plānotajiem darbiniekiem ar iesniegtu CV nestrādās, vai projekta īstenošanas laikā būs vajadzīgi grozījumi? | *Projekta iesniegumam obligāti pievienojams tikai projekta zinātniskā vadītāja CV – sagaidāms, ka projekta zinātniskais vadītājs kā svarīga persona projekta īstenošanai un saturam projekta īstenošanas laikā būs tā pati persona, kas jau plānota projekta iesnieguma sagatavošanas laikā.*  *Attiecībā uz pārējo personālu projekta iesnieguma iesniegšanas brīdī nav nepieciešams norādīt konkrētas personas/iesniegt papildus CV. Aicinām projekta iesniegumā norādīt informāciju par īstenošanas personālu dalījumā pa amata grupām (amata vietu skaits, pieredzes un kvalifikācijas prasības utml.). Gadījumā, ja projekta iesniegumā norādīsiet konkrētas personas, t.sk. iesniegsiet papildus CV, un projekta īstenošanas laikā būs nepieciešama personāla nomaiņa, būs nepieciešams veikt līguma grozījumus.* |
|  | Vai sadarbības līgumu nepieciešams iesniegt gan latviešu, gan angļu valodā? | *Konkrētā pasākuma gadījumā projektu kvalitātes izvērtēšanai tiks piesaistīti ārvalstu eksperti. Ņemot vērā, ka sadarbības līgumā, atbilstoši MK noteikumu Nr. 34 27.3. apakšpunktam, nepieciešams iekļaut saturiski svarīgu informāciju, tad pilnvērtīgai ekspertīzes veikšanai ārvalstu ekspertu vērtējumu sagatavošanai nepieciešams, lai minētais līgums būtu pieejams arī angļu valodā. Projekta iesniegumam iespējams pievienot latviešu valodā noslēgta sadarbības līguma tulkojumu angļu valodā (nevis angļu valodā noslēgtu papildus sadarbības līgumu) - ņemot vērā, ka projekta iesniegumam pievieno iesniedzēja apliecinājumu, ka projekta iesniegumu un tā pielikumu latviešu un angļu valodas versijas ir saskaņotas (atlases nolikuma 9.16. apakšpunkts), tad sadarbības līguma tulkojums saturiski sniegs ekspertiem visu sadarbības līgumā ietverto nepieciešamo informāciju.* |
| **14.10.2019.** | | |
|  | Vai uz projekta iesniegšanas brīdi ir jābūt jau noslēgtam līgumam par līgumpētījuma izpildi? | *Atbilstoši pasākumu regulējošo Ministru kabineta noteikumu 25.’6.apakšpunktam, gadījumā, ja projekta ietvaros tiek īstenots līgumpētījums, projekta iesniegumam jāpievieno līguma par līgumpētījuma izpildi apliecināta kopija (t.sk. tā tulkojums angļu valodā – tulkojumam nav jābūt parakstītam).* |
|  | Vai līgumpētījuma gadījumā PLE tabula\* ir obligāti pievienojams dokuments? | *Gadījumā, ja projektā plānots līgumpētījums, PLE tabulā nav jāietver līgumpētījumā iesaistītais personāls. T.i. – ja viss projekta īstenošanas personāls ir līgumpētījuma veicēj-iestādes personāls, tad formāli PLE tabulas iesniegšana nav obligāta.*  *Ja gadījumā projekta zinātniskais vadītājs ir līgumpētījuma veicēj-iestādes personāls, līdz ar projekta iesniegumu tāpat nepieciešams iesniegt vadītāja CV – lai projekta zinātniskajam izvērtējumam būtu iespējams piesaistīt atbilstošus Eiropas Komisijas ekspertus.*  *Tai pat laikā aicinātu projekta iesnieguma veidlapā sniegt pietiekama apmēra informāciju par plānoto personālu, ņemot vērā, ka Eiropas Komisijas ekspertiem kvalitātes kritērijā Nr.3.3. nepieciešams izvērtēt t.sk. pētniecības īstenošanā iesaistītā personāla kapacitāti, ņemot vērā informāciju par projekta zinātnisko vadītāju no CV un komandas kapacitāti, ņemot vērā informāciju par personālu dalījumā pa amata grupām.* |
|  | Pielikumu sarakstā ir norādīts, ka nepieciešams pielikums "projekta iesniedzēja apliecinājums, ka projekta iesnieguma un tā pielikumu latviešu un angļu valodas versijas ir savstarpēji atbilstošas un saskaņotas" - vai šim pielikumam ir veidlapa, un vai to paraksta iestādes paraksttiesīga persona vai pats projekta sagatavotājs? | *Minētajam apliecinājumam noteiktas formas nav, to varat veidot brīvā formātā. Minēto apliecinājumu, tāpat kā citus projekta iesniegumam pievienojamos apliecinājumus, paraksta iestādes paraksttiesīgā persona.* |
|  | Vai apliecinājumi par: dubultā finansējuma neesamību, par atbilstību prasībām – jāsniedz visiem iesaistītajiem partneriem vai tikai vadošajam partnerim? | *Atbilstoši pasākumu regulējošo MK noteikumu 23.2.apakšpunktam, sadarbības projekta gadījumā projekta iesniedzējs ir atbildīgs par projekta īstenošanu un projektā plānoto rezultātu sasniegšanu, līdz ar to projekta iesniedzējs, iesniedzot savu apliecinājumu par dubultā finansējuma neesamību, apliecina, ka arī partneri minēto projektu nefinansēs dubulti. Tāpat ir ar apliecinājumu par atbilstību prasībām – tajā, turklāt, ietverts sekojošs punkts – ‘3) projekta iesniedzējs nodrošinās, lai sadarbības partneris atbilst visām apliecinājumā par atbilstību prasībām noteiktajiem nosacījumiem.’ Līdz ar to obligāti apliecinājumi iesniedzami tikai no projekta iesniedzēja.* |
| Personāls | | |
| **02.10.2019.** | | |
|  | Kāds ir minimālais PLE projekta īstenošanā iesaistītajam personālam? | *Ar saimniecisku darbību nesaistītam projektam MK noteikumu 43.1.2.apakšpunktā noteikts, ka projektā nodarbinātās personas PLEvid visā projekta īstenošanas periodā jābūt vismaz 0,3 PLEvid vai lielākam.*  *Ar saimniecisko darbību saistītam projekta iesniegumam:*  *Saskaņā ar Finanšu ministrijas vadlīniju Nr.2.1. “Vadlīnijas attiecināmo un neattiecināmo izmaksu noteikšanai 2014.-2020.gada plānošanas periodā” 15.1.1.apakšpunktu, Projekta tiešajās attiecināmajās personāla izmaksās var iekļaut to darbinieku atlīdzības izmaksas, kuri noteiktā laika posmā (vismaz viens mēnesis) ne mazāk kā 30% no normālā darba laika katrā mēnesī veic pienākumus, kas saistīti ar projektu, un tas ir pamatots ar atbilstošiem izmaksas pamatojošiem dokumentiem, piemēram, DLU dokumentācija. Tāpat uz projekta tiešajām personāla izmaksām var attiecināt normālo (normālo saīsināto) vai nepilnu darba laiku strādājošo darbinieku, kas uz darba līguma vai rīkojuma pamata strādā tikai projektā, atlīdzības izmaksas.*  *Tātad, ja darbinieks strādā iestādē tikai projektā (papildus neveic citus pienākumus), ir attiecināma arī atlīdzība zem 0,3 PLE. Bet ja darbinieks iestādē veic arī citus pienākumus, neskaitot darbu projektā, var attiecināt atalgojumu par tiem mēnešiem, kad tiek veikts darba projektā vismaz 0,3 PLE apmērā.* |
|  | Kādas ir prasības projektā nodarbināmā pētnieka kvalifikācijai (gan pētniecības organizācijai, gan komersantam)? Maģistrants, maģistrs, doktorants? | *Projekta zinātniskajam personālam nepieciešama augstākā izglītība. Ja personai ir doktora zinātniskais grāds, persona var veikt vadošā pētnieka pienākumus, ar cita līmeņa izglītību iespējams veikt pētnieka, zinātniskā asistenta u.c. amatu pienākumus.*  *Ar saimniecisko darbību saistīta projekta gadījumā komersanta personāls var veikt pētniecības darbības projektā, ja tā darba pienākumi ir pielīdzināmi zinātniskā personāla/zinātnes tehniskā personāla pienākumiem un ir atbilstoši, tam nav obligāti jābūt vēlētam zinātniskajam personālam Zinātniskās darbības likuma izpratnē.*  *Tai pat laikā vēršam uzmanību, ka pasākuma ietvaros tiek atbalstīti pētniecības projekti, kā arī kvalitātes kritērijā Nr.3.3. tiks vērtēta t.sk. projekta zinātniskā kapacitāte un zinātniskā vadība. Kritērijā vērtē tieši pētniecības īstenošanā iesaistītā personāla kapacitāti, tai skaitā:*  *1. zinātniskā vadītāja kapacitāti, ko raksturo personas dzīvesgājuma aprakstā (CV) sniegtā informācija par zinātnisko un profesionālo kvalifikāciju un pieredzi, kas apliecina katras personas profesionalitāti un atbilstību paredzamo pienākumu izpildei un projekta mērķu sasniegšanai, un*  *2. zinātnieku komandas kapacitāti, ņemot vērā informāciju par plānoto projekta īstenošanas personālu dalījumā pa amata grupām.*  *Ņemot vērā, ka minētajā kritērijā ir noteikts minimālais sasniedzamais punktu skaits, tad neatbilstoša personāla plānošana var būt iemesls zemsliekšņa vērtējumam kritērijā.* |
|  | Vai zinātniskajam vadītājam jābūt uzņēmumā nodarbinātajam vai tas var būt pārstāvis no sadarbības partneriem? | *Projekta zinātniskais vadītājs var būt gan komersanta nodarbinātais, gan sadarbības partnera personāls.* |
|  | Vai viena persona projekta ietvaros var darboties gan kā zinātniskais personāls, gan kā tehniskais personāls? | *Jā, bet šādā gadījumā īstenošanā ir strikti jānodala katra no amata pozīcijām, tās ietvaros veicamie pienākumi un nostrādātais darba laiks.* |
|  | Vai projektā kā īstenošanas personāls var tikt iesaistīts pētnieks no Izraēlas? | *Jā, konkrētais speciālists var tikt piesaistīts kā viespētnieks, atbilstoši konkrētās institūcijas iekšējiem normatīviem par viespētnieku piesaisti. Viespētnieku atlīdzību arī iespējams plānot projekta attiecināmo izmaksu ietvaros.* |
|  | Vai projekta zinātniskais vadītājs var tikt iekļauts projekta īstenošanas personālā iekļauts ar 0 slodzi, jeb praktiski piedalīties projekta vadīšanā nesaņemot atalgojumu? | *Dalība projektā ar 0 slodzi nav iespējama, jo lai persona bez atlīdzības projekta ietvaros veiktu profesionāla rakstura darbu, to ar saimniecisku darbību nesaistītos projektos nepieciešams plānot kā ieguldījumu natūrā ar auditējamu un nosakāmu vērtību.*  *Ar atbilstošu noslodzi, pasākuma ietvaros profesionāla rakstura darbu ir iespējams plānot ieguldījumu natūrā, tomēr aicinām rūpīgi izvērtēt šādu rīcību, t.sk. kontekstā ar EK eksperta projekta kvalitātes vērtējumu – kā un kādā kvalitātē plānots īstenot projektu, ja projekta zinātniskais vadītājs tiek piesaistīts uz minimālu/neesošu slodzi..* |
|  | Vai projekta vadītājs var sākt darbu pēc projekta 6. mēneša? | *Normatīvajā regulējumā nav aizliegts projekta vadītājam darbu uzsākt vēlāk kā projekta sākumā, bet tai pat laikā aicinām rūpīgi izvērtēt šādu rīcību, t.sk. kontekstā ar EK eksperta projekta kvalitātes vērtējumu – kā un kādā kvalitātē plānots īstenot projektu, kam pirmo pusgadu nav zinātniskā vadītāja.* |
|  | Vai 1 uzņēmuma ietvaros drīkst rotēt cilvēkus no viena projekta uz otru? | *Personas var rotēt, tai pat laikā noteikti nepieciešams nodrošināt, ka persona netiek dubulti finansēta par vienu un to pašu pienākumu veikšanu no abiem projektiem, kā arī, ka slodžu aprēķins ir korekts un atbilstošs.* |
|  | Vai viens zinātnieks var vienlaicīgi būt iesaistīts 2 vai vairāku projektu realizācijā? | *Šāda iespēja pastāv, vienlaikus gan vērtēšanas, gan īstenošanas posmā tiek skatītas noslodzes un reālā iesaiste projekta darbību īstenošanā. Viena projekta īstenošanā iesaistītā darbinieka noslodze vairākos projektos kopsummā nedrīkst pārsniegt darba likumdošanā noteikto slodzi, turklāt, no struktūrfondiem nav attiecināma atlīdzība par virsstundām.* |
| Jaunie zinātnieki | | |
| **02.10.2019.** | | |
|  | Vai var iegūt papildus punktus, ja projektam tiek piesaistīti jaunie zinātnieki? | *Jā, projekta iesniegums var saņemt papildus punktus kvalitātes kritērijā Nr.3.4.2. “Jauno zinātnieku skaits (pilnas slodzes ekvivalents), kuriem projekta īstenošanas ietvaros pilnveidota kompetence, ieskaitot karjeras izaugsmes un personāla atjaunotnes procesus.”*  *Papildu punktus piešķir gadījumā, ja izpildīti šādi nosacījumi:*   * 1. *projekta īstenošanas laikā vismaz vienam jaunajam zinātniekam nodrošina kompetenču pilnveidi vismaz vienā no veidiem:*   2. *karjeras izaugsme: izmaiņas jaunā zinātnieka esošā amata pienākumu specifikā, paaugstinot atbildības līmeni vai vadības pienākumu apjomu. Karjeras izaugsmi pamato:*   3. *pārcelšana augstākā amatā (jauns amata apraksts) vai*   4. *grozījumi esošā amata aprakstā, paaugstinot personas atbildības līmeni un iekļaujot kādu no šādiem papildu pienākumiem, kas saistīti ar kompetenču pilnveidi:*   5. *vadīt projekta zinātnisko darbinieku grupas, kādas grupas daļas vai konkrētas pētniecības virziena / tēmas īstenošanā iesaistīto zinātnisko darbinieku pētniecības darbu;*   6. *veikt pētniecību, nodrošinot:*   7. *zinātniskās darbības virzienu spektra paplašināšanos, piem., attīstot jaunu pētniecības virzienu institūcijā;*   8. *jaunu pētniecības metožu ieviešanu;*   9. *paplašināt darbības spektru, iesaistoties pētniecības rezultātu ilgtspējas nodrošināšanā un ieviešanā (tehnoloģiju pārnese).*   10. *zinātniskā personāla atjaunotne, nodibinot darba tiesiskās attiecības ar jauno zinātnieku, lai tas aizvietotu zinātnieku, kurš izbeidzis darba tiesiskās attiecības labuma guvēja institūcijā.*   11. *labuma guvējs nodrošina, ka jaunā zinātnieka noslodze visā projekta īstenošanas un pēcuzraudzības periodā ir vismaz 0,5 PLE.*   *Punktu skaitu P3.4.2. aprēķina, izmantojot šādu formulu P3.4.2.= 10\*D – 0,5, ar nosacījumu, ka P3.4.2 = 1, ja projekta īstenošanas periodā jauno zinātnieku skaits, kas atbilst nepieciešamajiem nosacījumiem, projekta īstenošanas laikā PLE izteiksmē D ir 15% no kopējā projektā nodarbināto zinātnisko darbinieku skaita PLE izteiksmē (D = 15%), un P3.4.2 = 2,0, jauno zinātnieku skaits PLE izteiksmē D ir vismaz 25% no kopējā projektā nodarbināto zinātnisko darbinieku skaita PLE izteiksmē (D ≥ 25%). Aprēķinot punktu skaitu, norāda divas zīmes aiz komata.*   |  |  | | --- | --- | | *Jauno zinātnieku skaita (PLE) īpatsvars no kopējā zinātnisko darbinieku skaita projekta īstenošanas periodā* | *Punkti 3.4.2.* | | *0%-14,9%* | *0* | | *15,0%* | *1.00* | | *18,0%* | *1.30* | | *20,0%* | *1.50* | | *25,0%* | *2.00* | |
|  | Vai no jauna, iepriekš nenodarbināta, zinātnieka iesaiste ir obligāta? Vai tas dod papildus punktus? | *Nē, šāda jaunā zinātnieka iesaiste (neatkarīgi no tā, vai persona ir iepriekš nodarbināta vai nenodarbināta) nav obligāta, tai pat laikā jauno zinātnieku iesaiste (atbilstoši kritērija Nr.3.4.2. prasībām) dod papildus punktus, kas var būt izšķiroši projektu ranžēšanas brīdī.* |
|  | Vai jaunais zinātnieks var būt vienlaicīgi arī kā jaunais pētnieks projektā, ja viņam tiek izveidota jauna darba vieta (pieņemts darbā)? | *Jā, vienai amata vietai var atbilst vairāki statusi – ir iespējams, ka jaunais zinātnieks ir arī jauns pētnieks. Vienlaikus vēršam uzmanību, ja jauna pētnieka atbilstības gadījumā nodrošināms, ka jaunizveidotās amata vietas rezultātā palielinās institūcijā kopējais pētniecībā nodarbināto (zinātniskais personāls un zinātnes tehniskais personāls) personu skaits.* |
|  | MK noteikumos un vērtēšanas kritērijos teikts, ka papildus punktus iespējams saņemt par doktora grāda kandidātu un doktorantu iesaisti projekta īstenošanā, bet jauno zinātnieku iesaiste punktus nedod. Vai tā ir? | *Projektu iesniegumu vērtēšanā papildus punktus piešķir par jauno zinātnieku, kam nodrošina kompetenču pilnveidi, piesaisti, atbilstoši kritērija Nr.3.4.2. piemērošanas aprakstā skaidrotajam. Par doktora grādu kandidātu un doktorantu iesaisti papildus punkti netiek saņemti, bet plānojot ar saimniecisko darbību nesaistītu projektu, atbilstoši MK noteikumu 28.9.apakšpunktam, projekta iesniedzējs nodrošina studējošo vai zinātniskā grāda pretendentu iesaisti projekta īstenošanā, ņemot vērā, ka studējošo vai zinātniskā grāda pretendentu kopējā noslodze visā projekta īstenošanas periodā ir:*  *- vismaz divi PLE, ja kopējā zinātnisko darbinieku noslodze visā projekta īstenošanas periodā ir vienāda ar astoņiem PLE vai lielāka;*  *- 25 procenti no kopējās zinātnisko darbinieku noslodzes visā projekta īstenošanas periodā, ja kopējā zinātnisko darbinieku noslodze visā projekta īstenošanas periodā ir mazāka par astoņiem PLE.*  *Turklāt jāņem vērā, ka īstenošanas personālu un to skaitu, dalījumu un statusus vērtēs t.sk. EK eksperti kvalitātes kritērijā Nr.3.3.* |
|  | Vai jaunā zinātnieka darbība ārzemēs ir definējama kā karjeras izaugsme? | *Darbības, kas uzskatāmas kā karjeras izaugsme kritērija Nr.3.4.2. izteiksmē, ir sekojošas:*   * 1. *projekta īstenošanas laikā vismaz vienam jaunajam zinātniekam (turpmāk – jaunais zinātnieks) nodrošina kompetenču pilnveidi vismaz vienā no veidiem:*   2. *karjeras izaugsme: izmaiņas jaunā zinātnieka esošā amata pienākumu specifikā, paaugstinot atbildības līmeni vai vadības pienākumu apjomu. Karjeras izaugsmi pamato:*   3. *pārcelšana augstākā amatā (jauns amata apraksts) vai*   4. *grozījumi esošā amata aprakstā, paaugstinot personas atbildības līmeni un iekļaujot kādu no šādiem papildu pienākumiem, kas saistīti ar kompetenču pilnveidi:*   5. *vadīt projekta zinātnisko darbinieku grupas, kādas grupas daļas vai konkrētas pētniecības virziena / tēmas īstenošanā iesaistīto zinātnisko darbinieku pētniecības darbu;*   6. *veikt pētniecību, nodrošinot:*   7. *zinātniskās darbības virzienu spektra paplašināšanos, piem., attīstot jaunu pētniecības virzienu institūcijā;*   8. *jaunu pētniecības metožu ieviešanu;*   9. *paplašināt darbības spektru, iesaistoties pētniecības rezultātu ilgtspējas nodrošināšanā un ieviešanā (tehnoloģiju pārnese).*   10. *zinātniskā personāla atjaunotne, nodibinot darba tiesiskās attiecības ar jauno zinātnieku, lai tas aizvietotu zinātnieku, kurš izbeidzis darba tiesiskās attiecības labuma guvēja institūcijā.* |
|  | Vai vienai personai var būt jaunā zinātnieka statuss divos projektos, katrā par 0.5 PLE? | *Jā, viena persona, kas atbilst jaunā zinātnieka statusam, var darboties divos projektos, katrā uz 0.5PLE slodzi.* |
|  | Vai no jauna zinātnieka ir jābūt kādam finansējumam? Ja ir, tad kāds tas ir procentuāli? Kā tas tiek noformēts? Vai ir vajadzība pēc kādas garantijas? | *Jaunais zinātnieks (ja tāds tiek piesaistīts) būs kā daļa no projekta īstenošanas personāla. Individuāli jaunā zinātnieka finansējums kā fiziskai personai projekta īstenošanai nav jānodrošina. Projekta īstenošanai nepieciešamo līdzfinansējumu nodrošina projekta iesniedzējs – juridiskā persona un sadarbības partneris (ja tāds plānots).* |
|  | Vai jaunā zinātnieka noslodzes PLE ieguldījumu var sniegt persona, kura projekta vidū iegūs doktora grādu? | *Jā, minētā persona sniegs ieguldījumu iznākuma rādītājā “Jauno zinātnieku skaits (pilnas slodzes ekvivalents), kuri projekta ietvaros pilnveidojuši kompetenci, ieskaitot karjeras izaugsmes un personāla atjaunotnes procesus”, ko aicinām norādīt projekta iesnieguma 1.6.1.punktā “Iznākuma rādītāji”. Kā arī lūdzu projekta iesnieguma 2.1.punktā “Projekta īstenošanas kapacitāte” sadaļā “Īstenošanas kapacitāte” norādīt, kurai no amata vietām projekta īstenošanas laikā būs atbilstošs jaunā zinātnieka statuss, lai projekta vērtēšanā iespējams korekti pārbaudīt rādītājā norādīto PLE vērtību.*  *Vienlaikus šādā gadījumā aicinām rūpīgi izvērtēt iznākuma rādītāja norādīšanu, ņemot vērā tā faktiskās sasniegšanas riskus sākotnēji plānotajā apmērā, kas saistīti ar zinātniskā grāda iegūšanas termiņu, kuru var ietekmēt (paildzināt) vairāki no doktoranta (zinātniskā grāda pretendenta) neatkarīgi faktori.*  *Savukārt papildu punkti šādā gadījumā netiks piešķirti, jo 3.4.2. kritērijā personas atbilstību jaunā zinātnieka statusam vērtē uz projekta iesniegšanas dienu. Ja projekta īstenošanā iesaistītā persona uz projekta iesniegšanas dienu nav jaunais zinātnieks, tad vērtēšanas komisija nav tiesīga piešķirt punktus avansā.* |
|  | Un kas notiek ar šo "Jaunā zinātnieka" statusu, ja projekta realizācijas laikā paiet vairāk kā 10 gadu kopš disertācijas aizstāvēšanas? | *Projekta iesnieguma 7.pielikumā “Projektā iesaistīto zinātnisko darbinieku noslodze pilna laika ekvivalenta izteiksmē (PLE) projekta īstenošanas periodā” kolonnu “Statuss” lūdzam aizpildīt atbilstoši personu atbilstošajiem statusiem uz projekta iesnieguma iesniegšanas brīdi. Atbilstoši norādītajai informācijai tiks aprēķināts kvalitātes kritērijā Nr.3.4.2. piešķiramo punktu skaits.*  *Gadījumā, ja persona projekta īstenošanas laikā vairs neatbildīs jaunā zinātnieka statusam, tā tik un tā tiek ieskaitīta iznākuma rādītājā “Jauno zinātnieku skaits (pilnas slodzes ekvivalents), kuri projekta ietvaros pilnveidojuši kompetenci, ieskaitot karjeras izaugsmes un personāla atjaunotnes procesus” ar visu projekta ietvaros plānoto slodzi (gadījumā, ja persona skaitīta kvalitātes kritērija Nr.3.4.2.izpildē – tik un tā nodrošinot kompetenču pilnveidi un nosacījumu par slodzi īstenošanā un pēcuzraudzībā).* |
|  | Uz kuru brīdi ir jābūt "Jaunā zinātnieka" (JZ) statusam, lai tas kvalificētos kā JZ 3.4.2. kritērija izpratnē? Uz iesniegšanas brīdi, uz apstiprināšanas brīdi, vai arī uz projekta uzsākšanas brīdi? | *Projekta iesnieguma 7.pielikumā “Projektā iesaistīto zinātnisko darbinieku noslodze pilna laika ekvivalenta izteiksmē (PLE) projekta īstenošanas periodā” kolonnu “Statuss” lūdzam aizpildīt atbilstoši personu atbilstošajiem statusiem uz projekta iesnieguma iesniegšanas brīdi. Atbilstoši norādītajai informācijai tiks aprēķināts kvalitātes kritērijā Nr.3.4.2. piešķiramo punktu skaits.* |
| **14.10.2019.** | | |
|  | Jauno zinātnieku skaits (pilnas slodzes ekvivalents), kuri projekta ietvaros pilnveidojuši kompetenci, ieskaitot karjeras izaugsmes un personāla atjaunotnes procesus.  Vai pareizi sapratām. Personai ir jābūt doktora grādam uz projekta pieteikuma iesniegšanas brīdi (grāds jāiegūst max pirms 10 gadiem) un projekta gaitā jāiegūst paaugstinājums? Piemēram, no pētnieka par vadošo pētnieku, bet projektā var turpināt pildīt pētnieka pienākumus. | *Amata vietas/personas statuss projekta iesnieguma veidlapas 7.pielikumā (t.s. PLE tabula) norādāms uz projekta iesniegšanas brīdi. Paaugstināšana amatā ir viens no veidiem, kā iespējams nodrošināt kompetenču pilnveidi (ja runājam tieši par karjeras izaugsmi).*  *Karjeras izaugsmi pamato:*   * *pārcelšana augstākā amatā (jauns amata apraksts) vai* * *grozījumi esošā amata aprakstā, paaugstinot personas atbildības līmeni un iekļaujot kādu no šādiem papildu pienākumiem, kas saistīti ar kompetenču pilnveidi:*   *a) vadīt projekta zinātnisko darbinieku grupas, kādas grupas daļas vai konkrētas pētniecības virziena / tēmas īstenošanā iesaistīto zinātnisko darbinieku pētniecības darbu;*  *b) veikt pētniecību, nodrošinot:*   * *zinātniskās darbības virzienu spektra paplašināšanos, piem., attīstot jaunu pētniecības virzienu institūcijā;* * *jaunu pētniecības metožu ieviešanu;*   *c) paplašināt darbības spektru, iesaistoties pētniecības rezultātu ilgtspējas nodrošināšanā un ieviešanā (tehnoloģiju pārnese).*  *Ja persona tiek paaugstināta, sagaidāms, ka tā atbilstoša amata/atbildības līmeņa pienākumus veic jau projekta laikā.* |
|  | Vai jaunais zinātnieks nodrošinot nepieciešamo stundu skaitu (vismaz 0.5 PLE) projekta laikā drīkst daļu no šīm stundām attiecināt uz natūru?  Respektīvi: 0,5 PLE = 2880 h, no tām piem. 2380 kā alga un 500 h kā brīvprātīgais.  Vai var arī ilgtspējas (5 gadu) laikā nodrošināt daļu no JZ 0.5 PLE kā natūru? | *3.4.kritērija kontekstā jaunā zinātnieka slodze vismaz 0,5PLE apmērā gan projekta īstenošanas, gan pēcuzraudzības laikā jāplāno ar atbilstošu atlīdzību (t.i. kā algots darbs). Slodzes daļa, kas plānota kā ieguldījums natūrā, netiks skaitīta minimālās 0,5PLE slodzes kvotā un netiks izmantota, lai aprēķinātu kritērijā piešķiramo punktu skaitu.* |
|  | Vai obligāti kādam no jaunajiem pētniekiem jānodrošina ilgtspēja – darbs 5 gadus pēc projekta? Tas kaut ko ietekmē punktu ziņā vērtēšanā? | *3.4.kritērijā papildus punktus iespējams saņemt tad, ja tiek izpildīti 2 nosacījumi:*  *1) projekta īstenošanas laikā jaunajam zinātniekam nodrošina kompetenču pilnveidi (pilnveides piemēri sniegti kritēriju piemērošanas metodikā) un*  *2) jaunajam zinātniekam noslodze visa projekta īstenošanas un pēcuzraudzības laikā (5 gadi pēc projekta) ir vismaz 0,5PLE.*  *Līdz ar to – kritērijā punkti tiek piešķirti tikai tad, ja jaunais zinātnieks ne tikai pilnveido kompetences, bet arī projekta īstenošanas un pēcuzraudzības laikā tiks nodarbināts algotā darbā ar vismaz 0,5PLE slodzi.* |

1. MK noteikumu Nr. 34 23.2. apakšpunkts. [↑](#footnote-ref-1)